מולן רוז'

המולן רוז' (בצרפתית: Moulin Rouge - "טחנת הרוח האדומה") הוא שמו של תיאטרון בפריז שבו מוצגים מופעי קברט צרפתי מסורתי. התיאטרון נבנה בשנת 1889 על ידי חוזה אולה (Joseph Oller) בשדרת קלישי (Boulevard de Clichy) ברובע ה-18 של פריז, בקרבת מונמארטר ופיגאל.
התיאטרון ידוע בטחנת הרוח האדומה המצוייה על גג המבנה. תיאטרון מסורתי זה הפך לסמל של התרבות הבוהמיינית הצרפתית וכמקור לחיקוי. 

במועדון הופיעו לה גולו, ג'וזפין בייקר, פרנק סינטרה, איבט גילבר, ז'אן אברי, אדית פיאף וזמרים רבים אחרים. המועדון היה מושא ציורם של ציירים פוסט אימפרסיוניסטים רבים ובהם הצייר טולוז לוטרק. המועדון אף שימש השראה למספר רב של סרטים.

גם כיום מתקיימים במולן רוז' מופעי קברט בסגנון הצרפתי המסורתי, והוא מהווה מוקד תיירותי מרכזי בפריז.

אזכורים בתרבות הפופולרית 
שישה סרטים נקראו בשם ה"מולן רוז'":
 סרט משנת 1928 בבימוי אוואלד אנדרה דופון
 סרט משנת 1934 בכיכובן של סידני לאנפילד בו השתתפה גם לוסיל בול.
 סרט משנת 1939 בבימוי אנדרה הוגון
 סרט משנת 1944 בבימוי איב מירנד
 "מולן רוז'" סרט משנת 1952 בבימוי ג'ון יוסטון
 "מולין רוז'" סרט משנת 2001 בבימוי באז לורמן

ב-1962 הוקלטה תוכנית טלוויזיה של אד סליבן במולן רוז'. בתוכנית השתתפו הזמרים קוני פרנסיס וג'וני האלידיי.

ב-2019 עלה בברודוויי מחזמר המבוסס על הסרט משנת 2001.

קישורים חיצוניים 

 
 תמונות של המולן רוז'

ערכים שבהם תבנית בריטניקה אינה מתאימה
מונמארטר
הרובע השמונה-עשר של פריז
פריז: תיאטראות
מועדוני לילה